《馈笋于侯明府明府有诗用韵荅之》
明代·邵宝

玉在山中敢自珍，令君诗到便成春。坡翁他日言何剧，石老此庵看已真。

巢凤欲来先振羽，箨龙方卧渐生鳞。筠笼落落惭为政，只馈清馋不馈贫。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。